תקנות הבטיחות בעבודה (גהות תעסוקתית ובריאות העובדים בתכשירי הדברה), התשע"ז-2017

|  |
| --- |
| בתוקף סמכותי לפי סעיפים 173, ו-216 לפקודת הבטיחות בעבודה [נוסח חדש], תש"ל-1970 (להלן - הפקודה), בהסכמת שר החקלאות ופיתוח הכפר, שר הבריאות והשר להגנת הסביבה לפי סעיף 173(ד), בהסכמת שרת המשפטים לפי סעיף 173א לעניין תקנות 18 עד 21, בהתייעצות עם שר הבריאות לפי סעיף 173(ח) לעניין תקנות 10 עד 16, בהתייעצות עם ארגון העובדים וארגון המעסיקים היציג הגדול ביותר ובאישור וועדת העבודה, הרווחה והבריאות של הכנסת אני מתקין תקנות אלה: |
| הגדרות |  | בתקנות אלה –  |
|  |  | "אירוע חומרים מסוכנים" - התרחשות בלתי מבוקרת או תאונה, שמעורב בה תכשיר הדברה, הגורמת או העלולה לגרום סיכון משמעותי לאדם ולסביבה, לרבות שפך, דליפה, פיזור, פיצוץ, התאיידות, דליקה;"ארגז אחסנה" – ארגז מחומר שאינו דליק ובעל עמידות כימית לחומרים שיוחזקו בו, המיועד לאחסנת תכשירי הדברה בכמות הקטנה מ-50 ק"ג בשעה שאינם מוחזקים במחסן או להחזקתם בשעת הובלתם; |
| "אמצעים הנדסיים טכניים מיטביים זמינים"- טכנולוגיה ואמצעים אחרים מתקדמים ביותר, המשמשים בתכנון, בבניה, בהפעלה ובתחזוקה של מתקן ייצור ומקור פליטה ושל פעילות המתבצעת בהם, או טכנולוגיה ואמצעים כאמור שייעודם מניעה או צמצום של זיהום האוויר, המוספים למקור פליטה, והכל בלבד שמתקיימים בהם כל אלה:(1) יישומם מביא למניעה או לצמצום מרבי של פליטת מזהמים לאוויר ולסביבת העבודה ממקור פליטה במתקן ולמזעור הפגיעה בעובד ובסביבה בכללה;(2) הם בשלב פיתוח הניתן ליישום מבחינה טכנית וכלכלית, במקור הפליטה או בפעילויות המתבצעות בו, בהתחשב ביתרונותיהם ובעלויותיהם של הטכנולוגיה והאמצעים כאמור;(3) הם זמינים באורח סביר; |
|  |  | "בדיקות סביבתיות תעסוקתיות" – כהגדרתן בתקנות הניטור; |
|  |  | "גיליון בטיחות" (SDS) Safety data sheets – כהגדרתו בתקנות הבטיחות בעבודה (גיליון בטיחות, סיווג, אריזה, תיווי וסימון של אריזות), תשנ"ח-1998;"היתר רעלים"- כמשמעו בחוק החומרים המסוכנים -התשנ"ג 1993 |
|  |  | "הפקודה" – פקודת הבטיחות בעבודה [נוסח חדש], התש"ל-1970; |
| "הספר"- כהגדרתו בתקנות הניטור; |
|  |  | "השר" – שר העבודה, הרווחה והשירותים החברתיים; |
|  |  | "זא"ק" – תכשיר הדברה מקבוצת הזרחנים האורגניים או הקרבמטיים וכל תערובת או תרכובת המכילה חומרים אלה; |
|  |  | "חומר מסוכן" – כהגדרתו בחוק החומרים המסוכנים, תשנ"ג-1993; |
|  |  | "תכשיר חיטוי" –כמשמעותו בתקנות מחלות בעלי-חיים (תכשירי חיטוי, ניקוי והדברה), התשמ"ב- 1982; |
|  |  | "חשיפה משוקללת מרבית מותרת" (TWA-TLV) Threshold Limit Value - Time-Weighted Average – כהגדרתה בתקנות הניטור; |
|  |  | "יישום" – פיזור תכשיר הדברה בהתאם למטרה לשמה נועד על ידי ריסוס, איבוק, מריחה, השקיה או בכל שיטה אחרת; |
|  |  | "כתב הסכמה" – הסכמת המבקש למסירת מידע אודותיו מן המרשם הפלילי כמשמעותו בחוק המרשם הפלילי ותקנת השבים, התשמ"א-1981, למפקח עבודה ראשי, או מי מטעמו, חתום בידי המבקש לפי טופס 2 לתוספת החמישית לתקנות אלה. אם המבקש הוא תאגיד – חתימה של נושאי משרה בו; |
|  |  | "מדביר" – כהגדרתו בחוק הסדרת העיסוק בהדברה תברואית, התשע"ו–2016; |
|  |  | "מוסד להכשרה" – מוסד שמפקח עבודה ראשי הכיר בו כמוסד להכשרה ושלפחות חלק ממטרותיו הן הכשרת עובדים לעבודה בתכשירי הדברה בהתאם לתקנות אלה;  |
|  |  | "מחסן" – מקום המיועד לאחסנת תכשירי הדברה בהתאם לתקנות אלה למעט מקום אחסון שבעליו קבל היתר רעלים בהתאם לחוק החומרים המסוכנים, התשנ"ג- 1993 ותקנות החומרים המסוכנים (סיווג ופטור), התשנ"ו 1996; |
|  |  | "מעבדה לבדיקות טוקסיקולוגית- ביולוגיות" - כהגדרתה בתקנות הניטור; |
|  |  | "מעבדה מוסמכת" – כהגדרתה בתקנות הניטור; |
|  |  | "מעבדה רפואית" – כהגדרתה בתקנות בריאות העם (מעבדות רפואיות), התשל"ז-1977; |
|  |  | "מחזיק במקום העבודה" - כהגדרתו בסעיף 172א לפקודה.  |
|  |  | "מפקח עבודה ראשי", "מפקח עבודה אזורי" ו"מפקח עבודה" – כמשמעותם בחוק ארגון הפיקוח על העבודה, התשי"ד-1954. |
|  |  | "ציוד הדברה" – כלי או מיתקן המשמש ליישום תכשירי הדברה. |
|  |  | "מקום עבודה" – מקום בו מתבצעת עבודה בתכשירי הדברה לרבות שדה חקלאי; |
|  |  | "עבודה בתכשיר הדברה" – כל אחד מאלה: ייצור, הכנה, מילוי, דילול, אריזה או יישום של תכשיר הדברה;  |
|  |  | "עובד", "עובד בתכשיר הדברה" –כל אחד מאלה: |
|  |  | (1) | אדם העובד בתהליך ייצור, לרבות הכנת ההרכב הסופי ואריזה של תכשיר הדברה במשך 30 יום בשנה לפחות; לעניין הגדרה זו, עובד אשר עובד בתהליך ייצור של תכשיר הדברה, חזקה כי עבד 30 יום בשנה לפחות אלא אם הוכיח המעסיק אחרת. |
|  |  | (2) | בעל תעודת הכשרה לפי תקנות אלה או בעל רישיון מדביר המבצע פעולת יישום או פעולת הכנה ליישום של תכשירי הדברה. |
|  |  | "קבוצת רעילות" – כמשמעותה בתקנה 5(א)(15) לתקנות הגנת הצומח (הסדר יבוא ומכירה של תכשירים כימיים), התשנ"ה-1994; |
|  |  | "רופא מורשה" – רופא מומחה לרפואה תעסוקתית וכן רופא של שירות רפואי מוסמך, שהשר בהסכמת שר הבריאות, הרשהו לעניין תקנות אלה; |
|  |  | "שירות רפואי מוסמך" – כאמור בסעיף 173(ח) לפקודה.  |
|  |  | "תווית" – תווית תכשיר ההדברה, המוצמדת לאריזה המקורית של תכשיר ההדברה או מודפסת עליה ובהתאם לאחת התקנות הבאות:  |
|  |  |  | תקנות מחלות בעלי חיים (תכשירי חיטוי, ניקוי והדברה), התשמ"ב-1982. |
|  |  |  | תקנות הגנת הצומח (הסדר יבוא ומכירה של תכשירים כימיים, התשנ"ה-1994; |
|  |  |  | תקנות החומרים המסוכנים (רישום תכשירים להדברת מזיקים לאדם), התשנ"ד-1994; |

|  |  |
| --- | --- |
|  | "תכשיר הדברה" – כל אחד מאלה:  |
| סוג | (1) |  "תכשיר הדברה" או "תכשיר חיטוי" כהגדרתם בתקנות מחלות בעלי חיים (תכשירי חיטוי, ניקוי והדברה), תשמ"ב-1982 ובהתאם לרשימה המתפרסמת מעת לעת על ידי השירותים הווטרינריים ובריאות המקנה למעט- (א) תכשירי הדברה שאינם מיועדים לשימוש בסביבת בעלי חיים או עליהם.(ב) תכשירי הדברה מוכנים לשימוש ומיועדים ליישום על בעלי חיים לרבות חיות מחמד; |
| סוג | (2) | "תכשיר" כהגדרתו בתקנות הגנת הצומח (הסדר יבוא ומכירה של תכשירים כימיים), תשנ"ה-1994 ובהתאם לרשימה המתפרסמת מעת לעת על ידי השירותים להגנת הצומח למעט קבוצת התכשירים ברשימה הנ"ל המיועדים לשימוש בגינות ביתיות ומכונים "אריזות קטנות לשימוש בגן"; |
| סוג | (3) | "תכשיר" כהגדרתו בתקנות החומרים המסוכנים (רישום תכשירים להדברת מזיקים לאדם), תשנ"ד-1994 ובהתאם לרשימה המתפרסמת מעת לעת על ידי המשרד להגנת הסביבה, למעט קבוצת התכשירים ברשימה הנ"ל שאושרו לשימוש ע"י הציבור הרחב. |

|  |  |  |
| --- | --- | --- |
|  |  | "תעודת הכשרה" – תעודה שניתנה למי שהשתתף בהכשרה על ידי מוסד להכשרה, בהתאם לתקנות אלה. |
|  |  | "תקנות ציוד מגן אישי" – תקנות הבטיחות בעבודה (ציוד מגן אישי), התשנ"ז-1997; |
|  |  | "תקנות הניטור" – תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011; |
|  |  | "תקנות גיליון בטיחות" - תקנות הבטיחות בעבודה (גיליון בטיחות, סיווג, אריזה, תיווי וסימון של אריזות), התשנ"ח-1998. |
| אמצעי גהות סביבתיים ואישיים  | 2. | המחזיק במקום העבודה בו מתבצעת עבודה בתכשירי הדברה באופן קבוע או לעיתים קרובות, יפעל להורדת הסיכון לחשיפה לתכשירי הדברה ככל האפשר, וינקוט באמצעים הסבירים הבאים, לפי הוראות כל דין וכללי המקצוע: |
|  |  | 1 | במקום עבודה המייצר תכשירי הדברה, יתקין ויתחזק המחזיק אמצעים הנדסיים טכניים מיטביים זמינים; |
|  |  | ׁ2 | ידאג לאיסוף ולסילוק מידי של שאריות תכשירי ההדברה, לרבות אריזתם, בין היתר לפי הוראות התווית לעניין זה, ככל שקיימות; |
|  |  | 3 | יתקין ויתחזק במקום העבודה מלתחות ומקלחות נקיות המצוידות במים חמים, סבון ומגבות נקיות בכמות מספקת. לכל אחד מן העובדים במלתחות יותקנו שני תאי אחסון נפרדים: האחד ישמש לאחסון בגדי העבודה והשני לבגדים נקיים. במשק חקלאי בו מתבצעת עבודה בתכשירי הדברה, יותקנו המקלחות והמלתחות במתחם מגורי העובדים המתגוררים במשק.  |
|  |  | 4 | במקום עבודה שהוא שדה חקלאי יוודא המחזיק כי קיים צינור גמיש מחובר לברז מים שפירים לשטיפת הגוף והעיניים במקרה הצורך;  |
|  |  | 5 | יגדיר אזורים מיוחדים, המיועדים לאכילה, שתיה ומנוחת העובדים, רחוק ככל הניתן ממקום העבודה בתכשיר הדברה; |
|  |  | 6 | יורה כי לא יאכל אדם ולא ישתה במקום העבודה, אלא במקומות שהוגדרו לכך על ידו בהתאם לתקנת משנה 2(5) לתקנות אלה; |
|  |  | 7 | המחזיק במקום העבודה יאסור על עישון במקום העבודה; |
|  |  | 8 | נשפך תכשיר הדברה על רצפת מקום העבודה, ידאג המחזיק במקום העבודה לסלק את חומר ההדברה באופן מידי, בהתאם להוראות הבטיחות במקום העבודה, לרבות בהתאם למפורט בגיליון הבטיחות ולתווית; |
|  |  | 9 | המחזיק במקום העבודה יוודא כי : |
|  |  |  |  | בתחילת יום עבודה ילבש העובד בתכשירי הדברה בגדי עבודה אשר יבטיחו הגנה מלאה על העור והשיער ולכל הפחות לפי הוראות התווית כגון מכנסיים ארוכים, חולצה בעלת שרוולים ארוכים, סרבל עבודה ונעלי עבודה סגורות;  |
|  |  |  |  | מיד לאחר יישום תכשיר ההדברה, יסיר העובד את בגדי העבודה וישאירם במלתחות שיועדו לכך, יתקלח במים וסבון ויחליף לבגדים נקיים; |
|  |  | 10 | (א) המחזיק במקום העבודה בו מייצרים תכשירי הדברה ידאג לסידורי כביסה וניקוי יומיים של בגדי העבודה.(ב) במקום עבודה בו מתגוררים העובדים, יבטיח המעסיק כי תהיה מכונה כביסה תקינה ובה יכובסו בגדי העבודה בתכשירי הדברה בנפרד מהכביסה הרגילה. |
| ציוד מגן אישי | 3. |   | מבלי לגרוע מהוראות תקנות ציוד מגן אישי, יבטיח המחזיק במקום העבודה כי-(א) קיים ציוד מגן אישי לכל עובד בתכשיר הדברה ונעשה בו שימוש בהתאם להוראות התווית ועל פי הוראות היצרן. |
|  |  |   | (ב) ציוד המגן האישי מאוחסן במקום העבודה מחוץ למחסן, בנפרד מבגדי העבודה, ובמקום שבו נשמר ללא פגע. |
| ערכי חשיפה משוקללת מרבית מותרת לתכשיר הדברה | 4.  | במקום עבודה, החשיפה המשוקללת המרבית המותרת לתכשיר ההדברה, תהייה כנקוב בתוספת השנייה לתקנות הניטור או בספר. |
| ביצוע בדיקות סביבתיות תעסוקתיותבמפעלי ייצור  | 5. |  | מחזיק במקום עבודה שהוא מפעל לייצור תכשירי הדברה אשר לגביו נקבעה בספר או בתקנות הניטור חשיפה משוקללת מרבית מותרת, יערוך בדיקות סביבתיות תעסוקתיות בתכיפות של אחת ל-12 חודשים ע"י מעבדה מוסמכת.  |

|  |  |  |  |
| --- | --- | --- | --- |
|  |  |  |  |

|  |  |  |
| --- | --- | --- |
| אחסנת תכשירי הדברה | 6. | אחסנת תכשירי הדברה תהיה במחסן או בארגז אחסנה בהתאם לאמור להלן  |
|  |  |  | מחסן –  |
|  |  |  |  | יהיה עשוי כולו מחומר שאינו דליק; |
|  | יהיה עם פתח אוורור מסורג ומרושת אחד לפחות. אם אין פתחי אוורור במחסן יותקן אמצעי אוורור אקטיבי להחלפת אוויר, הרצפה תהיה עשויה מחומר קשיח ומונע חלחול.  |
|  |  |  |  | מדפים וארונות שעל גביהם ובהם מאוחסנים תכשירי ההדברה, יהיו עשויים מחומר שאינו דליק ובעל עמידות כימית לחומרים המאוחסנים. מדפים וארונות יהיו מקובעים באופן שימנע התמוטטות או קריסה. תכשירי הדברה יאוחסנו במרחק של מטר אחד לפחות מתקרת המחסן. במחסן לא יהיו כבלי חשמל חשופים.  |
|  |  |  |  | חומרי ההדברה יישמרו בכל עת, באריזתם המקורית עם התווית המקורית, כפי שסופקה על ידי היצרן או משווק החומר; אריזות תכשירים שנעשה בהם שימוש יהיו סגורות היטב בכל עת. תכשירי הדברה שהם אבקות יאוחסנו במדפים גבוהים או בנפרד מנוזלים. |
|  |  |  |  | יהיה נעול בכל עת, למעט בעת הכנסת תכשירי הדברה, הוצאתם או הטיפול בהם. מפתחות המחסן יוחזקו אצל המחזיק במקום העבודה (או אצל עובד שהמחזיק מינה) ויהיו באחריותו המלאה; |
| - |  |  |  | על דלת המחסן יוצב שלט אזהרה קבוע, עמיד לבלייה מכנית או כימית, שעליו ייכתב בסדר להלן:א." סכנה, רעל- חומרי הדברה" בעברית, בערבית ובשפה נוספת המדוברת על ידי רוב העובדים, באותיות שגובהן 10 ס"מ לפחות,. ב. ציור גולגולת בגודל של 15 ס"מ.ג. שם ומספר טלפון, זמין בכל עת, של המחזיק במקום העבודה, באותיות שגודלן 6 ס"מ לפחות.ה. "כניסה למורשים בלבד". ו. "העישון אסור" ז. הפרטים המנויים בסעיפים ג-ו אפשר שיכתבו רק בעברית.  |
|  |  |  |  | בצמוד למחסן מבחוץ יותקנו:א. ברז מים וצינור שמגיע עד לפנים המחסן;ב. כיור עם סבון לשטיפת פנים וידיים;ג. משטפה לעיניים;ד. מקלחת חרום  |
|  |  |  |  | במחסן או בסמוך לו, יותקן ציוד בטיחות האש והצלה הדרוש בהתאם לדרישת הרשות הארצית לכבאות והצלה;  |
|  |  |  |  | במחסן יאוחסנו תכשירי הדברה בלבד. על אף האמור, מותרת אחסנת דשן כימי, למעט דשן מחמצן ודשן מסוג אמוניום ניטרט.  |
|  |  | (ב) | ארגז אחסנה –  |
|  |  |  |  | יהיה נעול בכל עת, למעט בעת הכנסת, הוצאת או טיפול בתכשירי הדברה. מפתחות הארגז יוחזקו אצל המחזיק במקום העבודה ויהיו באחריותו המלאה; |
|  |  |  |  | יוחזק במצב נקי, שלם ותקין ובתנאים שלא יסכנו חיי אדם ובריאותו. |
|  |  |  |  | על הארגז תודבק אזהרה, לכל הפחות בעברית: "סכנה חומרי הדברה" וציור גולגולת |
|  |  | (ג) | בעל היתר רעלים יאחסן את חומרי ההדברה בהתאם לתנאי ההיתר והוראות תקנות אלה לא יחולו עליו.  |
| גיליון בטיחות | 7.  | מחזיק במקום העבודה יחזיק ברשותו גיליון בטיחות של כל תכשיר הדברה שמקום העבודה משתמש בו ויש לאותו תכשיר גיליון בטיחות; לעובדים במקום העבודה תהיה גישה לגיליון הבטיחות או להעתק ממנו. |
| ניקוי ואחזקתציוד הדברה | 8. |  | בתום יום עבודה בתכשירי הדברה, יוודא המעסיק במקום העבודה כי ציוד ההדברה נוקה בהתאם להוראות התווית והיצרן; |
|  |  |  | לא יתקן אדם ציוד או מיתקן הדברה ולא יישלחו לתיקון בטרם נוקה על כל חלקיו בצורה יסודית בהתאם לתקנת משנה (א); |
|  |  |  | על אף האמור בתקנת משנה (ב), תיקון תקלה בציוד הדברה, המתבצע תוך כדי פעולת הדברה, והדרוש למהלכה התקין של פעולת ההדברה, יתבצע בהתקיים כל אלה: |
|  |  |  |  | הפסקה מלאה של פעולת ציוד או מיתקן ההדברה; |
|  |  |  |  | הוצאת מפתח ההפעלה ממתקן ההדברה אם קיים; |
| יומן הדברה | 9. |  | בעבודות יישום של תכשירי הדברה, ינהל המחזיק יומן הדברה, בו ירשום, בסיום כל יום עבודה, נתונים כמפורט בתוספת הראשונה. |
|  |  |  | המחזיק במקום העבודה ישמור את היומן בקובץ אלקטרוני במשך 10 שנים לפחות ויציגו בפני מפקח עבודה ראשי או אדם אחר מטעמו, על פי דרישתו. |
|  |  |  | מפקח עבודה ראשי יהיה רשאי לקבוע תנאים בעניין אופן הזנת הנתונים והצגתם.  |
| חובתבדיקותרפואיות  | 10.  | 1.
 | לא יתחיל עובד בתכשיר הדברה לעבוד, אלא אם כן עבר בדיקה רפואית ראשונית, בסמוך לתחילת העבודה ולא יאוחר מחודש מתחילת עבודתו, בידי רופא מורשה, שיקבע את התאמתו לעבודה עם תכשירי הדברה. על אף האמור בסעיף קטן (א), לא יתחיל עובד לעסוק ביישום או ייצור בתכשיר הדברה מסוג זא"ק אלא אם כן עבר בדיקה רפואית כאמור בתקנה 11. בדיקה כאמור תבוצע עד 30 יום לפני תחילת עבודתו. |
|  |  |  | עובד בתכשיר הדברה שאינו זא"ק במשך 30 ימים בשנה לפחות, חייב לעבור בדיקה רפואית חוזרת על ידי רופא מורשה, שתקבע את התאמתו להוסיף ולעבוד בעבודה עם תכשירי הדברה; בדיקה רפואית חוזרת תבוצע לא יאוחר משנתיים ממועד הבדיקה הקודמת;  |
|  |  |  | עובד בתכשיר הדברה שהוא זא"ק במשך 30 ימים בשנה לפחות, חייב לעבור בדיקה רפואית חוזרת על ידי רופא מורשה שתקבע את התאמתו להוסיף ולעבוד בעבודה בזא"ק; בדיקה רפואית חוזרת תבוצע לא יאוחר משנה ממועד הבדיקה הקודמת. |
|  |  |  | בדיקת רמת כולינאסטראזה לעובדים בתכשיר הדברה זא"ק, תבוצע בהתאם לתקנה 11(ב)(3).  |
|  |  |  | רופא מורשה ומפקח עבודה שהוא רופא, רשאים להורות על ביצוע הבדיקות הרפואיות הנ"ל, בפרקי זמן שונים מן האמור בתקנות משנה 10(ג) ו-(ד) וזאת בהתאם להערכת הסיכון לחשיפה לתכשירי ההדברה. |
| היקף הבדיקות הרפואיות | 11. | (א) | בדיקה רפואית ראשונית, חוזרת או נוספת תכלול את אלה לפחות: |
|  |  |  |  | אנמנזה רפואית כללית ותעסוקתית; |
|  |  |  |  | בדיקה קלינית כללית; |
|  |  |  |  | ספירת דם;  |
|  |  |  |  | בדיקת דם לתפקודי כבד; |
|  |  |  |  | בדיקת רמת הקריאטינין בדם; |
|  |  |  |  | בדיקת שתן כללית; |
|  |  |  |  | כל בדיקה קלינית או בדיקת מעבדה אחרת, לפי ראות עיניו של הרופא המורשה הבודק. |
|  |  | (ב) | בדיקה רפואית ראשונית, חוזרת או נוספת לעובד בזא"ק, תכלול בנוסף על הבדיקות המפורטות בתקנת משנה (א), אף בדיקות אלה: |
|  |  |  | (1) | בדיקת אלקטרוקרדיוגרם (א.ק.ג) – בבדיקה ראשונית בלבד; |
|  |  |  | (2) | בדיקה ראשונית של רמת הכולינאסטרזה בכדוריות הדם האדומות (true) (להלן – בדיקת הכולינאסטרזה); על בדיקה זו יש לחזור פעמיים במרווח של 3 ימים לפחות, ולוודא שהפרש הרמה לא יעלה על 20%. יש לחזור פעם נוספת על הבדיקה אם הפרש הרמה בין שתי הבדיקות עלה על 20%;  |
|  |  |  | (3) | בתקופת ייצור או יישום של תכשירי הדברה מסוג זא"ק, תבוצע בדיקת כולינאסטרזה פעם ב-15 ימים.  |
|  |  |  | (4) | בבדיקה רפואית חוזרת של רמת הכולינאסטרזה, יחושב ההפרש שבין תוצאות הבדיקה החוזרת לתוצאות הבדיקה הראשונית, כאמור בפסקת משנה (2); התאמת העובד לעבודה בזא"ק תיקבע בהתאם לאמור בתקנת משנה 15(ב);  |
|  |  | (ג) | בדיקות המעבדה יבוצעו במעבדה רפואית למעט בדיקת רמת הכולינאסטרזה שתבוצע במעבדה לבדיקות טוקסיקולוגיות- ביולוגיות. |
| הזמנה לבדיקות רפואיות וביצוע הבדיקות בשירות רפואי מוסמך | 12. |  | המעסיק יפנה לשירות רפואי מוסמך לצורך הסדרת ביצוע הבדיקות לעובדים לפי תקנות 10 ו-11. |
|  |  |  | שירות רפואי מוסמך יזמן עובד בתכשיר הדברה לביצוע הבדיקות האמורות בתוך חודש ימים ממועד פניית המעסיק במקום העבודה אל השירות הרפואי המוסמך. |
|  |  |  | עובד בתכשיר הדברה יתייצב בשירות הרפואי המוסמך לצורך ביצוע הבדיקות הרפואיות כאמור, בימים ובמועדים שנקבעו לו וזמן זה ייחשב לו כחלק משעות עבודתו. |
|  |  |  | לא הופיע עובד בתכשיר הדברה לבדיקות רפואיות במועד שנקבע לו, ישלח השירות רפואי המוסמך הודעה על כך למעסיק במקום העבודה בתוך שבוע ממועד הבדיקה שנקבעה לו וכן ישלח לעובד בתכשיר הדברה זימון נוסף. לא הופיע עובד בתכשיר הדברה לבדיקה רפואית כאמור אף בפעם השנייה, ישלח השירות הרפואי המוסמך הודעה על כך למעסיק באופן מידי והעתק ממנה יישלח למפקח העבודה האזורי; מפקח העבודה האזורי יורה בכתב על הפסקת העסקתו של העובד בעבודה בתכשיר עד לביצוע הבדיקות והעתק מהוראה זו יישלח לשירות הרפואי.  |
| ניהול רשומה רפואית | 13. |  | שירות רפואי מוסמך ינהל רשומה רפואית כהגדרתה בחוק זכויות החולה, התשנ"ו- 1996, לגבי כל עובד שבדק. בנוסף, תכלול הרשומה הרפואית את הפרטים המצוינים בתוספת השנייה. |
|  |  |  | השירות הרפואי המוסמך ישמור את הרשומה הרפואית שלושים שנה לפחות ממועד ביצוע הבדיקה. |
| סיכום בדיקה רפואית | 14. |  | שירות רפואי מוסמך ינפיק לכל אדם או עובד בתכשיר הדברה שנבדק על ידו טופס סיכום בדיקה רפואית כמפורט בתוספת השלישית, ויציין בו קיומו או אי קיומו של ממצא רפואי חריג והתאמתו או אי התאמתו של האדם או העובד לעבוד בתכשיר הדברה;  |
|  |  |  | רופא מורשה יביא לידיעתו של העובד הנבדק, את תוצאות בדיקתו ויוודא כי תוצאות הבדיקה הובנו על ידו כראוי.  |
|  |  |  | השירות הרפואי המוסמך ימסור העתק טופס סיכום הבדיקה לעובד הנבדק וכן ישלח העתק ממנו למעסיק במקום העבודה באופן מידי. המעסיק במקום העבודה יחזיק את טופס סיכום הבדיקה במקום העבודה כל עוד העובד עובד אצלו ויפעל בהתאם להמלצות הרשומות בטופס האמור. |
| אי התאמה לעבודה בתכשירי הדברה | 15. | רופא מורשה יקבע את אי התאמתו של עובד לעבודה בתכשירי הדברה, אם נמצא אצלו אחד מאלה: |
|  |  |  |  | הרעלת תכשירי הדברה; |
|  |  |  |  | ירידה ברמת הכולינאסטרזה בבדיקת המעקב לשיעור הנמוך מהנקוב בתוספת השלישית לתקנות הניטור;  |
|  |  |  |  |  אי התאמה רפואית אחרת שבגינה לדעת הרופא המורשה, העובד אינו מתאים לעבוד בתכשירי הדברה. |
| איסור העסקה בתכשיר הדברה לאחר קבלת הודעה על אי התאמה | 16. |  | מחזיק במקום העבודה שקיבל סיכום בדיקה רפואית ובה נקבעה אי התאמתו של עובד, יפסיק מיידית את העסקתו של העובד בעבודה בתכשירי הדברה.  |
|  |  |  | לא יעבוד עובד, כאמור בסעיף קטן א', בתכשירי הדברה אלא אם כן עבר בדיקה רפואית נוספת על ידי רופא מורשה שאישר לעובד לחזור ולעבוד בתכשירי הדברה. |
| הודעה על אי התאמת עובד לעבודה בתכשירי הדברה | 17. |  | קבע רופא מורשה את אי התאמתו של אדם לעבוד בתכשירי הדברה, ימסור על כך השירות הרפואי המוסמך הודעה למפקח עבודה אזורי באופן מידי; הודעה זו תכלול פרטים מזהים של הנבדק, לרבות שמו, מספר זהותו, גילו, מענו, מקום עבודתו, משך תקופת עבודתו בתכשירי הדברה, תוצאות הבדיקה הרפואית שעבר ומסקנותיו של הרופא המורשה הבודק; העתק ההודעה יישלח לעובד ולמחזיק במקום העבודה. |
|  |  |  | קיבל מפקח עבודה אזורי הודעה כאמור בתקנת משנה (א), יורה בהודעה למעסיק על איסור העסקתו המידי של העובד יבדוק את הנסיבות שגרמו לאי-התאמת העובד להמשיך לעבוד בתכשיר הדברה, וידרוש תיקון  הליקויים בהתאם לצורך; העתק מהודעת המפקח יישלח לשירות הרפואי המוסמך ולעובד. |
| הרשאה ליישום | 18. | (א) לא יישם אדם תכשירי הדברה מסוג (1) או (2), אלא אם הוא בעל  תעודת הכשרה ולמעט מקרים בהם נכתב בתווית כי רק מדביר  רשאי ליישם את תכשיר ההדברה;  |
|  |  | (ב) | לא יישם אדם תכשיר הדברה מסוג (3) אלא אם הוא מדביר,  |
| בקשה להכרה במוסד להכשרה | 19 | המבקש לקבל הכרה כמוסד להכשרה, יגיש למפקח עבודה ראשי בקשה שתכלול את כל אלה: |
|  |  |  | לגבי מבקש שהוא תאגיד:  |
|  |  |  |  | מסמכים המעידים על רישומו כתאגיד בישראל; גוף שאינו רשום במרשם המתנהל על פי דין,  |
|  |  |  |  | פירוט לגבי המבנה, מיתקנים לצורך קיום ההכשרה, לרבות שולחנות וכסאות לימוד, ציוד לימודי בכמות מספקת, אבזרי המחשה הנדרשים לצורך קיום הקורס, אמצעי חימום וקירור תקינים וכן כל אמצעי אחר הנדרש לצורך העברת ההכשרה; |
|  |  |  |  | מסמכים המעידים על כישוריו וניסיונו של נושא המשרה בתאגיד, לרבות תואר ראשון לפחות בתחום רלוונטי לנושא ההכשרה וכן ניסיון מוכח של שנתיים לפחות בהוראה או הדרכה באחד או יותר מהתחומים הנלמדים במסגרת ההכשרה; בתקנת משנה זו, "נושא משרה" כהגדרתו בסעיף 173א(2)(ב) לפקודה. |
|  |  |  |  | פרטים על המרצים בצוות ההוראה: (א) מרצה יהיה בעל תואר ראשון לפחות בתחום הרלוונטי לנושא ההכשרה ובעל ניסיון מעשי או ניסיון בהדרכה או הוראה באחד או יותר מהתחומים הנלמדים במסגרת ההכשרה. לעניין תקנה זו, נדרש ניסיון של שנתיים לפחות. (ב) על אף האמור בתקנה א, רשאי ללמד מי שהוא בעל ניסיון מעשי של חמש שנים ומעלה באחד התחומים הנלמדים במסגרת ההכשרה ואינו עומד בדרישת התואר האקדמי.(ג) המבקש יצרף מסמכים המעידים על עמידה בדרישות ההשכלה והניסיון המפורטות בתקנות א-ב; |
|  |  |  |  | התחייבות בדבר העדר ניגוד עניינים של נושאי המשרה בתאגיד, לפי טופס 1 שבתוספת החמישית; |
|  |  |  |  | כתב הסכמה חתום על ידי המבקש לפי טופס 2 שבתוספת החמישית לעניין מתן הסכמה למסירת מידע מן המרשם הפלילי; |
|  |  |  |  | טופס חתום על ידי המבקש בדבר העדר החלטה מנהלית שניתנה לגביו בשל הפרת הוראה הקשורה לבטיחות בעבודה לפי טופס 3 שבתוספת החמישית. |
|  |  |  |  | הצעה לתכנית הכשרה בהתאם לנושאים האמורים בתקנה 20.  |
|  |  | (ב) | לגבי מבקש הרשאה שהוא יחיד: |
|  |  |  |  | התנאים המפורטים לעיל למעט סעיף (א)(1). במקום שבו נרשם נושא משרה יחולו ההוראות על המבקש עצמו.  |
|  |  | (ג) |  מפקח עבודה ראשי רשאי לאשר מוסד הכשרה, לאחר שנבדקו כל המסמכים האמורים. האישור יהיה לתקופה של 3 שנים. בתום התקופה, תוגש בקשה לחידוש ההכרה על פי התנאים האמורים בתקנות א-ב. |
| תכנית ההכשרה  | 20. |  | תכנית ההכשרה תאושר מראש על ידי מפקח עבודה ראשי ותכלול את הנושאים הבאים לפחות: |
|  |  |  |  | הכרת חומרי ההדברה והסיכונים העלולים להיגרם מהם לעובדים, לתושבים, לעוברי אורח, לצרכני התוצרת החקלאית והסביבה; |
|  |  |  |  | שיטות העבודה הנכונות עם תכשירי הדברה- הכנה, יישום, אחסון, טיפול באריזות ריקות, הובלה וכיו"ב; |
|  |  |  |  | ציוד הריסוס- סוגי הציוד, השימוש הנכון בו, תחזוקתו, אחסנתו וכיו"ב; |
|  |  |  |  | שמירה על כללי בטיחות, גהות והיגיינה אישית בסביבת העבודה בתכשירי הדברה; |
|  |  |  |  | הגשת עזרה ראשונה כתוצאה מפגיעה על ידי תכשירי הדברה; |
|  |  |  |  | הדרכה בנושא בטיחות אש ופעולות ראשוניות שיש לבצע בעת התרחשות אירוע חומרים מסוכנים כתוצאה משימוש בחומרי הדברה. |
|  |  |  |  | הכרת החקיקה בנושא תכשירי הדברה; |
|  |  |  |  | הכרה, התאמה ותרגול השימוש בציוד המגן האישי; |
|  |  |  |  | הכרת מבנה התווית ותכניה. |
|  |  |  |  | הדרכה בנושאים נוספים בהתאם לתחומי העיסוק של המשתתפים בהכשרה. |
|  |  | (ב) | ההכשרה תינתן בשפה המובנת למשתתפים בה; למשתתפים שאינם דוברי השפה העברית, תועבר ההכשרה בסיוע מתורגמן בעל היכרות עם המונחים הרלוונטיים לתכני ההכשרה. |
| היקף ההכשרה ומבחן מסכם | 21. | היקף ההכשרה יהיה 16 שעות אקדמיות לפחות, בטווח של שבועיים לכל היותר בין יום הכשרה אחד למשנהו. ובסוף ההכשרה יערך מבחן מסכם, שיאושר על ידי מפקח עבודה ראשי או מי מטעמו. ימי ההכשרה יתקיימו במסגרת שעות העבודה של העובד ועל חשבון המעסיק לרבות עלויות התרגום.  |
| תעודת ההכשרה | 22. |  | בתום ההכשרה ייתן המוסד להכשרה למשתתף שעמד בהצלחה במבחן, תעודת הכשרה בהתאם לטופס שבתוספת הרביעית; התעודה תהיה בעברית וכן בשפתו של המשתתף והעתק ממנה יישלח למעסיק על ידי המוסד להכשרה; |
|  |  |  | תעודת ההכשרה תעמוד בתוקף 5 שנים. חידוש התעודה יעשה לאחר שיעבור העובד הכשרה מחדש; |
|  |  |  | המעסיק יחזיק העתק של תעודת ההכשרה שניתנה לעובד במשך כל תקופת העסקתו ויציגה, על פי דרישה, למפקח עבודה; |
|  |  |  | המוסד להכשרה ישמור העתק מתעודות ההכשרה למשך 10 שנים. |
| סמכות פיקוח | 23 | (א)(ב) | מפקח עבודה ראשי או מי שהוסמך לכך על ידו, רשאי לבצע ביקורות במוסד להכשרה בטרם קבלת אישור הכרה במוסד להכשרה או במהלכו. היה ונמצא כי המוסד אינו עומד בתנאי האישור, רשאי המפקח להתלות את האישור או לבטלו, בהתאם לשיקול דעתו ונסיבות העניין. |
| הדרכה | 24. |  | המחזיק במקום העבודה יקיים אחת לשנה לפחות הדרכת בטיחות לכל עובדיו בנושאי הבטיחות והבריאות התעסוקתית בעבודה עם תכשירי הדברה, בהתאם לתקנות ארגון הפיקוח על העבודה (מסירת מידע והדרכת עובדים), התשמ"ד-1984.  |
| חובות משתמש בתכשיר הדברה | 25. | עובד בתכשיר הדברה ימלא אחר ההוראות המפורטות להלן: |
|  |  |  | יפעל בהתאם להנחיות המחזיק במקום עבודה ותקנות אלה;  |
|  |  |  | יפעל בהתאם להוראות הבטיחות מכוח הפקודה, חוק ארגון הפיקוח על העבודה, התשי"ד-1954 והתקנות שהותקנו מכוחם וכן בהתאם להוראות התווית;  |
|  |  |  | לא יאכל, לא ישתה ולא יעשן אלא במקומות שהקצה לכך המחזיק במקום העבודה או באזור מרוחק ממקום העבודה ורק לאחר שרחץ ידיו ופניו במים וסבון; |
|  |  |  | יתייצב לבדיקות הרפואיות במועדים שנקבעו לו ובהתאם לדרישת השירות הרפואי המוסמך, הרופא המורשה, מפקח עבודה או המחזיק; |
|  |  |  | יישמע להוראות המחזיק, שירות רפואי מוסמך ורופא מורשה לעניין אי התאמתו לעבודה בתכשירי הדברה; |
|  |  |  | ישתמש בציוד המגן האישי שנתן לו המחזיק במקום העבודה וישמור על שלמותו, ותקינותו; תקנת משנה זו באה להוסיף על הוראות תקנות ציוד מגן אישי; |
|  |  |  | יקפיד על לבישת בגדי העבודה, לרבות כיסוי לשערות ראשו ונעלי עבודה;  |
|  |  |  | עם סיום העבודה בתכשירי הדברה, יקפיד על הסרת בגדי העבודה, מקלחת במים וסבון והחלפה לבגדים נקיים; |
|  |  |  | יתייצב להדרכה ולהכשרה במועד שנקבע לו; |
|  |  |  | יציג בפני מפקח עבודה, לפי דרישתו, את תעודת ההכשרה או רישיון המדביר. |
|  |  |  | עובד יהיה רשאי לסרב לבצע עבודה העלולה לסכן את חייו או את חיי זולתו. המעסיק לא יוכל לפטר את העובד או לנקוט בסנקציות כלפי העובד בשל סירובו זה.  |
| תכשירי הדברה בקבוצת רעילות גבוהה | 26. | בעבודה בתכשירי הדברה בקבוצת רעילות גבוהה (1 ו-2), יעבדו לפחות שני עובדים בתכשיר הדברה כשמתקיים ביניהם קשר עין או קשר טלפוני או קשר אלחוטי. במקרה שלא מתקיים קשר עין בין העובדים, מיישם התכשיר ידווח לעובד השני על תחילת העבודה ועל סיומה. |
| איסור מכירת תכשיר למי שאינו בעל תעודת הכשרה או רישיון מדביר | 27. | יצרן, ספק או משווק תכשיר הדברה לאדם, לא יעביר תכשיר הדברה לאחר בין בתמורה ובין שלא בתמורה, אלא לאחר שהוצגה לפניו תעודת הכשרה בתוקף או רישיון מדביר בתוקף בהתאם לתקנות אלה. |
| תחולה על עובד עצמאי | 28. | הוראות תקנות אלה יחולו גם על עובד עצמאי בתכשיר הדברה כך שבכל מקום שנכתב "מחזיק" או "מעסיק" תחול החובה על העובד עצמו.  |
| ביטול | 28. | תקנות הבטיחות בעבודה (גהות תעסוקתית ובריאות העובדים בתכשירי הדברה שהם זרחנים אורגניים וקרבמטיים), תשנ"ג-1992 ותקנות הבטיחות בעבודה (עובדים בחומרי הדברה), תשכ"ד-1964 – יבוטלו עם כניסת תקנות אלה לתוקף בתום שנתיים ממועד פרסומן ברשומות. |
| תחילה | 29. | תחילתן של תקנות אלה שנתיים מיום פרסומן. |
| הוראות מעבר | 30 | עובדים בתכשירי הדברה, אשר להם תעודת השתתפות בקורס רססים המוכר על ידי משרד החקלאות בתקופה שקדמה ליום כניסתן של תקנות אלה לתוקף, יעמדו התעודות בתוקפן בהתאם לתוקף שצוין בתעודה. |

**תוספת ראשונה**

תקנה 9

טופס רישום יומן הדברה

שם המחזיק ומקום העבודה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| מס'פעולה  | תאריך הריסוס ושם החלקה  | שם העובדומס' ת.ז. שלו  | שם תכשירההדברה ריכוזו והכמות בה נעשה שימוש בחלקה | שם הגידול ומטרת הריסוס | מס' שעות העבודה עם תכשיר ההדברה | הערות | חתימת העובד |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 4 |  |  |  |  |  |  |  |
| 5 |  |  |  |  |  |  |  |
| 6 |  |  |  |  |  |  |  |
| 7 |  |  |  |  |  |  |  |

**תוספת שנייה**

(תקנה 13)

פרטי רשומה רפואית

|  |  |
| --- | --- |
|  (1) | פרטים אישיים מזהים של העובד, לרבות שמו המלא, שם אביו, מספר זהות , תאריך לידה, מען ומספר טלפון |
| (1) | התאריך שבו נערכה הבדיקה הרפואית; |
| (2) | שם המעסיק ומען מקום העבודה; |
| (3) | תיאור עבודתו של העובד אשר בקשר אליה נערכה הבדיקה הרפואית; |
| (4) | ממצאי הבדיקות הרפואיות;  |
| (5) | האבחנה הרפואית שנקבעה; |
| (6) | חוות דעתו של הרופא המורשה שבדק אותו על התאמתו או אי התאמתו של העובד להתחיל או להוסיף ולעבוד בתכשיר; |
| (7) | המועד שנקבע לבדיקה הרפואית הבאה, לרבות מועד שנקבע לפי תקנה 10 (ה); |
| (8) | שמו וחתימתו של הרופא המורשה הבודק. |

**תוספת שלישית**

תקנה 14

טופס סיכום בדיקהרפואית

|  |  |
| --- | --- |
| **1.** | פרטים אישיים מזהים של העובד, לרבות שמו המלא, שם אביו, מספר זהות, תאריך לידה**.** |
| **2.** | שם השירות הרפואי המוסמך שביצע את הבדיקה. |
| **3.** | תאריך סיכום בדיקה**.** |
| **4.** | פרטי המחזיק במקום העבודה ומען מקום העבודה**.** |
| **5.** | תיאור עבודת הנבדק, תאריך תחילת העבודה ומועד סיומה**.** |
| **6.** | ממצאי הבדיקה הרפואית:1. תאריך כל בדיקה ומטרתה: בדיקה ראשונית, חוזרת או נוספת;
2. ממצאים רפואיים - יש/ אין ממצא חריג;
 |
| **7.** | אישור השירות הרפואי המוסמך על התאמתו או אי התאמתו של עובד להתחיל או להוסיף ולעבוד בעבודה שלשמה הוא נבדק, בחתימתו וחותמתו של הרופא המורשה הבודק. |

 **תוספת רביעית**

**תקנה 22**

תעודת הכשרה

1. פרטי המעסיק

שם מלא \_\_\_\_\_\_\_\_\_\_\_\_\_\_ מס' ת"ז\_\_\_\_\_\_\_\_\_\_\_\_\_\_

 שם מפעל/מקום עבודה\_\_\_\_\_\_\_\_\_\_\_\_\_\_\_

 מקום\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_מיקוד\_\_\_\_\_\_\_\_\_\_\_ טלפון\_\_\_\_\_\_\_\_\_\_\_\_\_\_\_\_\_\_

1. פרטי המוסד להכשרה

שם \_\_\_\_\_\_\_\_\_\_\_\_\_\_\_\_\_

 כתובת \_\_\_\_\_\_\_\_\_\_\_\_\_\_\_\_\_\_

 טלפון \_\_\_\_\_\_\_\_\_\_\_\_\_\_\_\_\_\_

כתובת דוא"ל \_\_\_\_\_\_\_\_\_\_\_\_\_\_\_\_\_\_\_\_\_

1. פרטי העובד שהודרך לביצוע עבודה בתכשירי הדברה

שם המשפחה\_\_\_\_\_\_\_\_\_\_\_\_\_\_\_\_ שם פרטי \_\_\_\_\_\_\_\_\_\_\_\_\_\_\_\_\_\_

מס' ת"ז/ מס' דרכון \_\_\_\_\_\_\_\_\_\_\_\_\_\_\_\_\_\_

ארץ לידה\_\_\_\_\_\_\_\_\_\_\_\_\_\_\_\_\_\_

 שנת לידה \_\_\_\_\_\_\_\_\_\_\_\_\_\_\_\_ מקצוע \_\_\_\_\_\_\_\_\_\_\_\_\_\_\_\_\_\_\_\_

כתובת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. רשאי לעבוד עם תכשירי הדברה חקלאיים:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ה) תוקף האישור

האישור בתוקף מיום \_\_\_\_\_\_\_\_\_\_\_\_\_ עד יום \_\_\_\_\_\_\_\_\_\_\_\_\_(תוקף תעודת ההדרכה לא יעלה על 5 שנים)

 \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 תאריך שם המוסד להכשרה חותמת

**תוספת חמישית**

(תקנה 19)

**התחייבות בדבר העדר ניגוד עניינים לתאגיד**

**טופס 1**

 אני הח"מ \_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_ מתחייב בזאת בשם \_\_\_\_\_\_\_\_\_\_\_\_\_\_\_\_\_\_\_ כלהלן:

1. אין ולא יהיה לי, במהלך כל תקופת ההכרה בתאגיד כמוסד להכשרה, ובמהלך שלושה חודשים מתום תקופה זו, ניגוד עניינים מכל מין וסוג שהוא, לרבות עם גורמים בעלי עניין, בתחום הנוגע לביצוע ההכשרה על פי דרישות תקנות אלה והנוגע למידע אליו איחשף במסגרת ביצוע ההכשרה.
2. הנני מתחייב להודיע למפקח עבודה ראשי באופן מידי על כל נתון או מצב שבשלם אני עלול להימצא במצב של ניגוד עניינים, מיד עם היוודע לי הנתון או המצב האמורים ומתחייב לפעול בהתאם להנחיות שיינתנו לי.
3. הנני מתחייב לדווח מראש למפקח עבודה ראשי על כל כוונה שלי, להתקשר עם כל גורם כאמור בסעיפים 1 ו-2 לעיל, בניגוד להתחייבויותיי בסעיפים אלו, ולפעול בהתאם להוראות מפקח עבודה ראשי בעניין.
4. ולראיה, באתי על החתום: \_\_\_\_\_\_\_\_\_\_\_\_\_\_\_\_\_\_\_

חתימה

**התחייבות בדבר העדר ניגוד עניינים ליחיד**

**טופס 1**

 אני הח"מ \_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_ מתחייב בזאת בשם\_\_\_\_\_\_\_\_\_\_\_\_\_\_\_\_\_\_\_כלהלן:

1. אין ולא יהיה לי, במהלך כל תקופת ההכרה במוסד להכשרה שבבעלותי, ובמהלך שלושה חודשים מתום תקופה זו, ניגוד עניינים מכל מין וסוג שהוא, לרבות עם גורמים בעלי עניין, בתחום הנוגע לביצוע ההכשרה על פי דרישות תקנות אלה והנוגע למידע אליו איחשף במסגרת ביצוע ההכשרה.
2. הנני מתחייב להודיע למפקח עבודה ראשי באופן מידי על כל נתון או מצב שבשלם אני עלול להימצא במצב של ניגוד עניינים, מיד עם היוודע לי הנתון או המצב האמורים ומתחייב לפעול בהתאם להנחיות שיינתנו לי.
3. הנני מתחייב לדווח מראש למפקח עבודה ראשי על כל כוונה שלי, להתקשר עם כל גורם כאמור בסעיפים 1 ו-2 לעיל, בניגוד להתחייבויותיי בסעיפים אלו, ולפעול בהתאם להוראות מפקח עבודה ראשי בעניין.
4. ולראיה, באתי על החתום: \_\_\_\_\_\_\_\_\_\_\_\_\_\_\_\_\_\_\_

חתימה

**הסכמה למסירת מידע מהמרשם הפלילי**

**טופס 2**

אני החתום מטה, \_\_\_\_\_\_\_\_\_\_\_\_\_\_, מספר זהות \_\_\_\_\_\_\_\_\_\_\_\_\_\_\_, מען: רחוב \_\_\_\_\_\_\_\_\_\_\_\_\_\_\_\_\_\_, מס' בית \_\_\_\_\_\_\_\_, יישוב \_\_\_\_\_\_\_\_\_\_\_\_\_, נותן בזה הסכמתי לכך שמשטרת ישראל תמסור מידע על אודותיי מן המרשם הפלילי, לפי סעיף 6 לחוק המרשם הפלילי ותקנת השבים, התשמ"א-1981 (להלן – חוק המרשם הפלילי), למפקח עבודה ראשי או מי מטעמו, במסגרת בקשתי לקבל הכרה כמוסד להכשרה לפי תקנות הבטיחות בעבודה (גיהות תעסוקתית ובריאות העובדים בתכשירי הדברה), התשנ"ו-2016; יובהר כי הסכמתי זו חלה גם על מסירת מידע פלילי לגורם האמור מזמן לזמן לצורך ביצוע מעקב תקופתי אחר שינויים שחלו במידע הפלילי על אודותיי.

הובהר לי בזה כי אני זכאי על פי חוק המרשם הפלילי לעיין בתחנת המשטרה ברישומים המנוהלים על שמי במאגר המידע הפלילי, וכן כי ככל שיש לחובתי רישום פלילי, אני רשאי לצרף מידע על אודות שיקומי או נסיבותי האישיות, כדי שיילקחו בחשבון בעת בחינת בקשתי, בהתאם לאמות המידה שנקבעו לפי החוק.

ידוע לי כי בהסכמתי זו, אני מוותר/ת על קבלת הודעה על מסירת המידע, וכל זאת בכפוף להוראות חוק המרשם הפלילי.

תאריך: \_\_\_\_\_\_\_\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_\_\_\_\_

**הצהרה בדבר העדר החלטה מינהלית**

**טופס 3**

אני, הח"מ \_\_\_\_\_\_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_\_\_\_\_ / מורשה חתימה מטעם תאגיד \_\_\_\_\_\_\_\_\_\_\_\_\_\_\_ (להלן – התאגיד) מצהיר בזאת כי בשבע השנים האחרונות, לא ניתנה לגביי/ לגבי התאגיד כל החלטה מינהלית בשל הפרת הוראות הקשורות לבטיחות בעבודה, בכלל זה:

פקודת הבטיחות בעבודה, התש"ל-1970 והתקנות שהותקנו מכוחה

חוק ארגון הפיקוח על העבודה, התשי"ד-1954 והתקנות שהותקנו מכוחו

פקודת תאונות ומחלות משלח- יד, 1945

חוק עבודת נשים, תשי"ד- 1954

חוק עבודת הנוער, תשי"ג- 1952

 ולרבות צווי הרחבה, הסכמים קיבוציים והסכמים אישיים, ככל שהיו.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

תאריך שם/ מורשה חתימה חתימה / חותמת

דברי הסבר

מטרתן של תקנות אלה, הינה להסדיר את העיסוק של העובדים בתכשירי הדברה, תוך צמצום הפגיעה בבריאותם ובטיחותם, עד כמה שניתן, עקב החשיפה לחומרים אלה.

התקנות מכוונות בעיקר לעובדים בתכשירי הדברה שעד כה נושאים מהותיים לא הוסדרו לגביהם (כגון הכשרה).

הנושא של הדברה תברואית הוסדר בתקנות הסדרת העיסוק בהדברה תברואית, התשע"ו- 2016. בנוסף, התקנות מסדירות נושאים נוספים שחלים על כלל העובדים (לרבות מדבירים בתברואה) בתכשירי הדברה (כגון בדיקות רפואיות ועוד).

דו"ח מבקר המדינה מס' 62 התריע כי ישנם אלפי עובדים בחקלאות המשתמשים בתכשירי הדברה וזאת מבלי שקיבלו הדרכה מספקת וללא אמצעי הבטיחות הנדרשים ביחס לטיב עבודתם[[1]](#footnote-1).

בנוסף לחקלאים והעובדים הישראליים המועסקים בחקלאות, מועסקים גם עובדים זרים רבים אשר אינם דוברים את השפה המקומית ואין להם מידע אודות הסיכונים שעלולים להיגרם להם ולסביבה עקב החשיפה לחומרי ההדברה. הדרכה מקצועית מוסדרת במוסד מוכר להכשרה ובשפה המובנת לכל עובד, תביא לשיפור מצב בטיחותם ובריאותם, בכל הנוגע לעבודתם בתכשירי הדברה.

מוצע להתקין את תקנות לעובדים בתכשירי הדברה, כך שכל עובד בתכשיר הדברה יעבור הכשרה במוסד מוכר כאמור בתקנות אלה.

לשם כך, על כל מעסיק שעובדיו מועסקים בתחום ההדברה תחול חובה לשלוח אותם לקבל את ההכשרה הנדרשת במוסד מוכר להכשרה, שבסיומה תוענק להם תעודת הכשרה.

בהתאם, מוצע כי על כל אדם שלא קיבל הכשרה כאמור או שאיננו בעל רישיון מדביר יחול איסור מוחלט לעבוד בתכשירי הדברה וגם יהיה אסור למכור לו תכשירי הדברה - הכל כמפורט בתקנות אלה.

כן מוצע להרחיב את היקף הבדיקות הרפואיות ולהחילם על כל העובדים בתכשירי הדברה לרבות העובדים בייצור וביישום לרבות הכנה ליישום, מהאוויר ומהקרקע, שכן כיום החובה לבצע בדיקות רפואיות חלה אך ורק על עובדי הייצור וצוותי ריסוס אווירי אשר עובדים עם זרחנים אורגניים וקרבמטיים.

תקנות הבטיחות בעבודה (עובדים בתכשירי הדברה), תשכ"ד-1964 (שיקראו להלן – תקנות תכשירי הדברה) ותקנות הבטיחות בעבודה (גיהות תעסוקתית ובריאות העובדים בתכשירי הדברה שהם זרחנים אורגניים וקרבמטים), תשנ"ג-1992, (שיקראו להלן – תקנות זא"ק) הקיימות כיום וחלות על ציבור העובדים בתכשירי הדברה וזא"ק, אינן מעודכנות עוד, שכן מרבית החומרים ברשימה הוצאו מכלל שימוש, לא קיימת על פי התקנות חובה לשלוח את העובדים לקבל הדרכה ספציפית ומקצועית ביחס לשימוש המקצועי בתכשירי הדברה, הוראות לעניין התווית וכיו"ב.

זאת ועוד, השימוש בזא"ק מצוי במגמת ירידה לאור הסכנה הכרוכה בכך וממילא, מרבית החומרים המופיעים בתוספת הראשונה שבתקנות זא"ק אינם מעודכנים עוד כך שמתוך כ-120 חומרים הנזכרים בה, כיום מצויים בשימוש רק 14 חומרים פעילים, אשר אף השימוש בהם, מצוי במגמת ירידה.

לפיכך, מצאנו לנכון לאחד את תקנות "עובדים בתכשירי הדברה" עם תקנות "זא"ק" לסט תקנות אחד, עדכני ומורחב. תקנות אלה יבואו במקום תקנות תכשירי הדברה ותקנות זא"ק וייקראו: תקנות הבטיחות בעבודה (גהות תעסוקתית ובריאות העובדים בתכשירי הדברה), התשע"ז-.2017

יש לציין שתקנות אלה אינן מחייבות ביצוע בדיקות סביבתיות תעסוקתיות ביישום החומר מהקרקע כיוון שהנחת המוצא היא כי קיים ריכוז גבוה של תכשיר ההדברה בסביבת העוסקים ביישומו מהקרקע, ולפיכך אין צורך בביצוע הניטור וממילא חלה חובה על המעסיק לדאוג לקיומן של בדיקות רפואיות ואספקת ציוד מגן אישי לעובדים כאמור.

עוד יובהר כי לגבי העובדים המבצעים את פעולת היישום או הכנה ליישום, יחולו כל הוראות התקנות הנוגעות להכשרה, ללא קשר להיקף השעות בהן עסקו בפועל בביצוע פעולות היישום. לגבי הבדיקות הרפואיות: עובדים המיישמים תכשירי הדברה מעל 30 ימים בשנה יחויבו לעבור בדיקות רפואיות כמפורט בתקנות וכן יחויבו בכך כל העובדים בייצור.

הסבר מפורט על כל תקנה בהצעת תקנות אלה. 19.11.2017

תקנה 1: ההגדרות

תקנה 2: על המחזיק במקום העבודה לנקוט בכל האמצעים הסבירים כדי למנוע אפשרות שהעובדים ייחשפו לסיכוני בטיחות ולסיכונים בריאותיים כתוצאה מטיפול בתכשירי ההדברה אם זה בתהליכי ייצור ואם זה בהכנת החומר ויישומו בשטח. השיטות האמצעים והפעולות להשגת המטרה הזאת מפורטים בסעיפים 1 עד 10 של התקנה.

תקנה 3 תקנה זו באה להבטיח שהמעסיק יספק לעובד בתכשיר הדברה את ציוד המגן האישי הנדרש ושהציוד יאוחסן בשלמותו ובתנאים נאותים.

תקנה 4-5 מתייחסות לערכי חשיפה מותרים לתכשירי הדברה מסוימים ערכים שנקבעו בתקנות הניטור ו"בספר" ושיש לבצע לגביהם- במפעלי ייצור בלבד, מדידות סביבתיות תעסוקתיות ע"י מעבדה מוסמכת כדי לקבוע אם מתקיימת חריגה ברמות המותרות. במידה ותתגלה חריגה כזאת יידרשו פעולות להקטנתה לרמה המותרת שעל פי המחקרים לא ייגרם נזק בריאותי לעובד בתכשיר.

תקנה 6 מפרטת את התנאים הנדרשים לאחסון תכשירי הדברה במחסן ובארגז אחסנה. התקנה מתואמת עם דרישות המשרד להגנת הסביבה בעניין. לאחסון תכשירי הדברה יש היבטי בטיחות חשובים שקשורים לבטיחות ולבריאות העובד שמשתמש בתכשיר ההדברה ומכין אותם ליישום. אחסון רשלני עלול להביא להרעלה אקוטית של עובדים או לחשיפתם לתכשירי הדברה מרוכזים בנוסף לנזקים בעקבות שריפה או דליפה חמורה של תכשירי הדברה במחסן ומחוצה לו. יש לשים לב לכך שהתקנות לא חלות על מחסנים שלבעליהם היתר רעלים ע"פ תנאים שמכתיב המשרד להגנת הסביבה.

תקנה 7 מדגישה את חובת המחזיק במקום העבודה לוודא שיש ברשותו גיליון בטיחות עם מידע מפורט על התכונות והסיכונים של כל תכשיר הדברה ושמידע זה נגיש לעובדים.

תקנה 8 מפרטת כללים כיצד לטפל, לנקות ולתחזק את ציוד ההדברה בתום יום העבודה מבלי להסתכן בחשיפה לתכשירי הדברה שנותרו בו או לפגיעה בעובד בזמן תחזוקת מתקני ההדברה.

תקנה 9 מחייבת רישום יומן הדברה על ידי כל מחזיק במקום עבודה עם תכשירי הדברה על מנת שבקרה מחלה או תביעות משפטית ניתן יהיה לבדוק עד 10 שנים לאחור לאיזה תכשירי הדברה נחשף כל עובד שיישם תכשירי הדברה במהלך עבודתו. יש להזין את הנתונים ביומן הדברה ממוחשב ע"פ הרשום בנספח המתאים בתקנות.

תקנות 10 עד 17 מתייחסות לכל היבטי הבדיקות הרפואיות והחלטות רפואיות בעקבותיהן לכל העובדים בתכשירי הדברה לרבות תכשירי הדברה שהם זרחנים אורגניים וקרבמטיים.

תקנה 18

כוונת התקנה היא למנוע מקרים בהם יש זליגה של שימוש בתכשירים חקלאיים לצורך הדברה תברואית או שימוש בתכשירים להדברה תברואית לשימושים בחקלאות. זליגה כזו עלולה לסכן חיי אדם ולכן צריכה להיות הפרדה גמורה בין השימושים. כמובן שמדביר תברואי לאחר שיעבור את ההכשרה המפורטת בתקנות יוכל ליישם תכשירים חקלאיים אבל זאת רק למטרות חקלאיות ובהתאם לכתוב בתווית ואסור לו לערב בין התחומים. כך גם עובד בעל תעודת הכשרה יהיה רשאי ליישם את תכשירי ההדברה החקלאיים בלבד ורק למטרות חקלאיות ובהתאם להוראות התווית.

בסעיף א' מצוין סייג מסוים. ישנם תכשירי הדברה מיוחדים שמיועדים לשימוש חקלאי שאותם רק מדביר תברואי רשאי ליישם על פי הוראות התווית עם תכשיר חקלאי- וזאת בהתאם להוראות התווית כמובן.

תקנה 19

תקנה זו מפרטת את הדרשות והתנאים בהם על כל מבקש הכרה בו כ"מוסד להכשרה" לעמוד בין אם מדובר במבקש הכרה שהוא תאגיד או במבקש הכרה שהוא יחיד וזאת כדי שהדרישות תהיינה שקופות ושוויוניות לכלל הציבור.

תקנה 20-23

בתקנות אלה מפורטים ראשי הפרקים של תוכנית ההכשרה לעובדים בתכשירי הדברה, היקף ההכשרה תאור תוכן תעודת ההכשרה והתוקף שלה וכן הסמכויות ואופן הפיקוח על המוסד המוכר להכשרה. תוכנית ההכשרה כוללת בנוסף לכל היבטי הבטיחות והבריאות של העובדים גם תכנים הקשורים לשיטות ולמכשירי היישום, ולהיבטים סביבתיים. כל אלה נדרשים על מנת להגן על המשתמשים, השכנים, עוברי אורח, הציבור וסביבת המים , הקרקע החי והצומח.

תקנה 24

חובת המעסיק להדריך את העובדים לפחות אחת לשנה ולמסור להם מידע ע"פ דרישות תקנות ארגון הפיקוח על העבודה (מסירת מידע והדרכת עובדים), התשמ"ד-1984 שרירה וקיימת וחלה כמובן גם על כל העובדים בתכשירי הדברה.

תקנה 25

תקנה זו מפרטת את החובות הבסיסיות שעל כל עובד בתכשיר הדברה לקיים במקום העבודה . בסעיף י"א מצוינת זכות (לא חובה) העובד לסרב לבצע עבודה שיש בה לדעתו סיכון לחייו או לחיי זולתו מבלי להיות חשוף בשל כך לסכנת פיטורין מעבודתו.

תקנה 26

כאשר עובדים בתכשירי הדברה בעלי רעילות גבוהה מקבוצה 1 או מקבוצה 2 – יש לוודא שאדם נוסף נמצא בקשר עין או קשר טלפוני/ אלחוטי עם העובד שמיישם את התכשיר ואף מקבל ממנו דיווח על התחלה ועל סיום תקין של העבודה בתכשירים אלה. דרישה זו נועדה למנוע מקרי הרעלה בהם יפגע העובד ויישאר לבדו בשטח לאחר מכן.

תקנה 27

התקנה אוסרת מכירת תכשיר הדברה תברואי או חקלאי לכל אדם אלא אם הוא בעל תעודת הכשרה- אז ניתן יהיה למכור לו תכשירי הדברה חקלאיים לשימוש חקלאי בלבד. ניתן יהיה למכור תכשיר להדברה תברואית רק לאדם בעל רישיון מדביר מתאים ולשימוש להדברה כזו בלבד ולא להדברה תברואית – הכל בהתאם לכתוב על תווית התכשיר.

תקנה 28

תקנה זו מציינת שעם היכנס תקנות אלה לתוקף יבוטלו התקנות הישנות: תקנות עובדים בתכשירי הדברה ותקנות עובדים בזרחנים אוןרגניים וקרבמטיים (זא"ק) שתקנות אלה מחליפות עקב אי הרלבנטיות של התקנות הקודמות וחלותן המצומצמת.

תקנה 29

התקנה מתייחסת למועד כניסת התקנות לתוקף: שנתיים אחרי אישורן והפרסום בילקוט

הפרסומים.

תקנה 30

מפרטת את הוראות מעבר ביום כניסת התקנות לתוקף ועד מתי תעודת ההשתתפות בקורס רססים שניתנה ע"י משרד החקלאות לפני כניסת התקנות החדשות לתוקף תהיה מוכרת כתעודת הכשרה.

תקנה 31

התקנה מבהירה שבדומה לתקנות אחרות אין היא מבטלת כל דין קיים אלא מוסיפה עליו.

1. ראה לעניין זה עמודים 486-487, פיסקה 6 [↑](#footnote-ref-1)